stanford-oval/wikipedia huggingface dataset:
Paulo Gazzaniga

Paulo Gazzaniga vuonna 2015.
Paulo Dino Gazzaniga (s. 2. tammikuuta 1992 Murphy, Argentiina) on argentiinalainen jalkapalloilija.  Hän on pelipaikaltaan maalivahti ja pituudeltaan 196-senttimetrinen. Gazzaniga edustaa Espanjan La Ligassa pelaavaa Gironaa.
Gazzaniga on edustanut liigauransa alkupuolella Gillinghamia, Southamptonia ja espanjalaista Rayo Vallecanoa. Hän siirtyi Southamptonista Tottenham Hotspuriin 3,15 miljoonalla eurolla elokuussa 2017. Hän pelasi Southamptonissa 21 valioliigaottelua. Tottenhamissa hän pelasi ensimmäisellä kaudellaan yhden ja toisella kaudellaan kolme valioliigaottelua. Jälkimmäisellä kaudella hän pelasi myös viisi ottelua liigacupissa, kaksi FA Cupissa ja yhden Mestarien liigassa. Kaudella 2019–2020 Gazzaniga pääsi pelaamaan Valioliigassa ykkösmaalivahti Hugo Llorisin loukkaannuttua ja jouduttua pidemmäksi aikaa pois peleistä. Gazzaniga pelasi kauden aikana 18 valioliigaottelua, kolme englantilaisten cupkilpailujen ottelua ja neljä Mestarien liigan ottelua. Helmi-kesäkuussa 2021 hän oli lainassa espanjalaisjoukkue Elchessä ja pelasi La Ligassa kahdeksan ottelua.
Gazzaniga siirtyi kesällä 2021 Fulhamiin, jossa hän pelasi kaudella 2021–2022 mestaruussarjassa 13 ottelua aloitettuaan kauden ykkösmaalivahtina mutta jäätyään sittemmin vaihtopenkille. Syyskuun 2022 alussa hän siirtyi lainalle espanjalaisseura Gironaan, jossa hän nousi pelaavaksi maalivahdiksi lokakuun loppupuolella. Hän pelasi kauden loput 28 liigaottelua ja siirtyi seuraavana kesänä ilmaissiirrolla pysyvästi Gironaan. Kaudella 2023–2024 hän pelasi Gironan kaikki 38 liigaottelua, joissa hän päästi 46 maalia ja jätti 12 ottelussa vastustajan maaleitta Gironan sijoittuessa sarjassa kolmanneksi
Peace Sells

| ”Peace Sells” Megadeth |
| --- | --- | --- |

Singlen tiedot
 Albumilta: Peace Sells...But Who's Buying?
 Julkaistu: marraskuu 1986
 Tuottaja(t): Dave Mustaine, Randy Burns
 Tyylilaji: thrash metal
 Kesto: 04.02
 Levy-yhtiö: Combat, Capitol
Megadethin muut singlet
|   | ”Peace Sells” 1986 | ”Wake Up Dead” 1986 |
Peace Sells on yhdysvaltalaisen thrash metal -yhtyeen Megadethin kappale samannimiseltä studioalbumilta. Se on levyn tunnetuimpia kappaleita singlen Wake Up Dead ohella. Kappaleen alussa kuuluvaa bassoriffiä käytettiin pitkään MTV Newsin tunnusmusiikkina. Mustaine väittää, ettei koskaan saanut mitään rojalteja kappaleen käytöstä. Kappaleesta on tehty myös musiikkivideo.
VH1 rankkasi kappaleen sijalle 11# listallaan 40 Greatest Metal Songs ja sijalle 51# listallaan parhaista hard rock-kappaleista.
Kappale on myös mukana peleissä NHL 10, Grand Theft Auto: Vice City, True Crime: Streets of LA ja soitettavana pelissä Rock Band 2.
Kokoonpano

Dave Mustaine – kitara, laulu
David Ellefson – basso, taustalaulu
Chris Poland – kitara
Gar Samuelson – rummut
Peace & Love (kappale)

| ”Peace & Love” Kari Peitsamo |
| --- | --- | --- |

Singlen tiedot
 B-puoli: ”Viiala”
 Julkaistu: 2003
 Formaatti: CD
 Tekijä(t): Kari Peitsamo
 Tyylilaji: rock
 Kesto: 02.57
 Levy-yhtiö: Pyramid (Johanna Kustannus)
Kari Peitsamon muut singlet
| ”On uuden vasemmiston aika” 2003 | ”Peace & Love” 2003 | ”Remu Gave Me a Jacket” 2004 |
Peace & Love on Kari Peitsamon single vuodelta 2003. Se on kolmas ja viimeinen hänen SKP-singleistään, jotka liittyivät vuoden 2003 eduskuntavaaleihin. Peitsamo pyrki eduskuntaan SKP:n sitoutumattomana ehdokkaana jääden kuitenkin valitsematta 1 803 äänellä, mikä oli puolueen suurin äänisaalis. Peitsamo muisteli singleä vuonna 2014:
»”Tein sen vaalitappion jälkeen. Vaalihuuma vaan jäi päälle, vaikka kisat olivat ohi. Samaa näkyi esimerkiksi Pekka Haaviston hävittyä presidentinvaaleissa. Anssi Kela uhosi, että tämä jatkuu. Mutta eihän se jatkunut.”» 
(Juha Merimaa )
Singlen B-puolena on uusi kappale ”Viiala”, josta julkaistiin uusi, bändille sovitettu versio Peitsamon seuraavalla Taistelujen tiellä -albumilla. "Peace & Love" -kappaletta ei ole toistaiseksi julkaistu albumilla; se ei muista SKP-singleistä poiketen päätynyt myöhemmin samana vuonna julkaistulle Lähde autoiluretkelle suureen etelän kanjoniin -kokoelmalevylle.
Aiheesta muualla

Single Discogs-sivustolla
Single Finnmusic-sivustolla
Single Fono.fi-sivustolla
Osmo Polas

Osmo Antero Polas (s. 1962 Kajaani) on suomalainen rehtori ja koulualan vaikuttaja. Hän on toiminut Jyväskylän Lyseon lukion rehtorina vuodesta 2014 lähtien.
Ura

Ensimmäiset opiskeluvuotensa Polas kävi koulua Jyväskylässä, minkä jälkeen hän muutti Loviisaan ja sieltä Porvooseen. Porvoon jälkeen hän palasi Jyväskylään. Jyväskylässä Polas toimi silloisen Lyseon lukion päätoimisena tuntiopettajana ja haki Joutsan lukion rehtoriksi lokakuussa 2002. Sivistyslautakunta nimesi hänet viikkoa myöhemmin kolmannelle varasijalle Ritva Lonkan ja Lea Kuusilehdon jälkeen. Hän siirtyi Petäjäveden sivistystoimenjohtajaksi ja Petäjäveden lukion rehtoriksi 2000-luvun puolenvälin jälkeen.
Syyskuussa 2013 Polas nimettiin Jyväskylän kaupunkiseudun kuntajakoselvityksen opetuksen ja kulttuurin asiantuntijatyöryhmään. Kaksi kuukautta tämän jälkeen häntä esitettiin uuden Jyväskylän Lyseon vastuurehtorin virkaan, ja hän aloitti toimintansa Lyseon rehtorina lukuvuoden 2014–2015 alusta.
Koulualan ulkopuolella Polas on toiminut yksityisenä elinkeinonharjoittajana urheiluseurojen toiminnan toimialalla. Sport Service Osmo Polas rekisteröitiin kaupparekisteriin heinäkuussa 1995, ja sen Y-tunnus astui voimaan kaksi ja puoli vuotta myöhemmin.
Yksityiselämä

Polas syntyi Kajaanissa ennen muuttoaan Kokkolaan ja Kannuksen kautta Ouluun. Astuessaan töihin Jyväskylän Lyseon lukioon hän asui Vaajakosken Kivilammella.
Vuonna 2014 Polas kertoi Suur-Jyväskylän lehden haastattelussa laulavansa vapaa-ajallaan Mieskuoro Sirkoissa, ja hän osallistui kilpailijana vuoden 2015 Tangomarkkinoihin. Tämän lisäksi hän on kilpaillut triathlonissa ja valmentanut JYPin junioreita.
PFK Spartak Naltšik

Spartak on jalkapalloseura Kabardi-Balkarian pääkaupungista Naltšikista. Joukkue pelaa kaudella 2016–2017 Venäjän toiseksi korkeimmalla sarjatasolla.
Historia

Spartak perustettiin vuonna 1959. Se pelasi alueellisessa B-sarjassa ennen nousuaan A-sarjaan vuoden 1965 päätteeksi. A-sarjassa se pelasi vuosina 1966–1970. Neuvostoliiton sarjasysteemin uusimisen jälkeen Spartak pelasi Neuvostoliiton kakkosliigassa vuosina 1971, 1977, 1978 ja 1981–1989 sekä ykkösliigassa vuosina 1972–1976, 1979 ja 1980. Parhaimmillaan se oli ykkösliigassa neljästoista, vuosina 1974 ja 1975. Venäjän SFNT:n mestaruuden se voitti vuosina 1965 ja 1970.
Neuvostoliiton hajoamisen jälkeen joukkue nousi Venäjän ykkösdivisioonaan kaudeksi 1992, mutta säilyi siellä vain kaksi kautta. Vuonna 1995 se nousi takaisin ykköseen, jossa sijoittui toiseksi vuonna 2005, mikä tiesi nousua pääsarjaan.
Vuosina 1969–1972 joukkue käytti nimeä Avtomobilist ja vuonna 1976 nimeä Elbrus.
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivu
Kannattajien sivu
Peabody Energy

| Peabody Energy |
| --- | --- |

Yritysmuoto:  pörssiyhtiö
Osake:  NYSE: BTU
ISIN:  US7045492037
Perustettu:  1883
Perustaja:  Francis Peabody
Puheenjohtaja:  Gregory H. Boyce
Kotipaikka:  Saint Louis, Yhdysvallat
Toimiala:  hiilikaivokset
Liikevaihto:  5,6 miljardia dollaria
Henkilöstö:  n. 7 100
Kotisivu:  www.peabodyenergy.com
Infobox OKVirheellinen NIMI-arvo: 
Peabody Energy on maailman suurin yksityisen sektorin kivihiilen tuottaja. Yhtiön hiilivarantojen suuruudeksi arvioitiin 7,55 miljardia tonnia vuoden 2014 lopussa ja myynti oli 249,8 miljoonaa tonnia.
Peabody Energy tuotti noin 8 % Yhdysvaltain sähköntuotannosta vuonna 2015.
Peabody Energy ajautui yrityssaneeraukseen Yhdysvalloissa hiilen markkinahintojen pudottua alkuvuodesta 2016. Australian toiminnot jatkuivat normaalisti. Hiilen halpeneminen, tiukemmat ympäristömääräykset ja maakaasun kysyntä ovat ajaneet muitakin hiilen tuottajia talousvaikeuksiin.
Ympäristökuormitus ja lobbaus

Newsweekin yhdysvaltaisista pörssiyrityksistä tekemässä ympäristövaikutusten vertailussa Peabody sijoittui 493. sijalle 500:sta ja 31 energia-alan yrityksen joukossa sijalle 29.
Peabody on rahoittanut noin kahtakymmentä lobbausjärjestöä ja ajatushautomoa, jotka kyseenalaistavat ihmisen osuuden ilmastonmuutoksessa. Tukea olivat saaneet George C Marshall Institute, Institute for Energy Research ja Center for the Study of Carbon Dioxide and Global Change.
Paulo Julio Clement

Paulo Julio "PJ" Moraes Clement (21. joulukuuta 1964 Rio de Janeiro, Brasilia – 28. marraskuuta 2016 La Uníon, Kolumbia) oli brasilialainen urheiluselostaja ja -toimittaja. Clement kuoli lento-onnettomuudessa, jossa sai surmansa useita jalkapalloilijoita ja muita merkittäviä henkilöitä.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Paulo Julio Clement
Parokiaalijärjestelmä

Parokiaalijärjestelmä eli parokiaalinen periaate on kirkollinen järjestäytymismuoto, jossa kirkollinen hallinto ja toiminta on järjestetty tietyn maantieteellisen alueen omaaviin seurakuntiin. Järjestelmän mukaan kirkon jäsen kuuluu siihen paikallisseurakuntaan, jonka alueella hän asuu. Parokiaalijärjestelmä on etenkin katolisten, anglikaanien, luterilaisten ja ortodoksien käyttämä hallintomuoto.
Peace

| Peace |
| --- | --- |
 Peacejoen valuma-alue
Alkulähde:  Willistoninjärvi
Laskupaikka:  Slavejoki
Maat:  Kanada
Pituus:  1 923 km
Virtaama:  2 110 m³/s
Valuma-alue:  302 500 km²
Peace on joki Kanadassa. Se saa alkunsa Kalliovuorilla, Brittiläisen Kolumbian pohjoisosissa, ja laskee pohjoisen Albertan läpi. Joki on noin 1 923 kilometriä pitkä, ja sen valuma-alue on noin 302 500 neliökilometriä.
Joen yläjuoksulle on tehty suuri pato ja tekojärvi, Willistoninjärvi, vesivoiman tuottamista varten. Padon jälkeen joki laskee itään Albertaa kohti ja jatkaa sitten pohjoiseen ja itään, jossa se kohtaa Athabascajärven Wood Buffalon kansallispuistossa. Athabascajärven ja Peacen jokisuiston vesi laskee Slave-jokeen ja saavuttaa Pohjoisen jäämeren Mackenzien kautta.
Joen reuna-alueet ovat perinteisesti olleet dunnezojen asuinalueita. Turkiskauppaaja Peter Pondin uskotaan käyneen joella vuonna 1785. North West Companyn Charles Boyer perusti Peacen ja Boyerin yhtymäkohtaan turkiskauppa-aseman vuonna 1788. Vuonna 1793 tutkimusmatkailija Alexander Mackenzie matkusti pitkin jokea. Vuonna 1794 joen varrelle Rocky Mountain Houseen, lähelle nykyistä Fort St. Johnia, rakennettiin turkiskauppa-asema. Se oli ensimmäinen muun kuin alkuperäiskansan asutus Brittiläisen Kolumbian mantereella.
Albertassa sijaitsevan Peace-jokilaakson rikas maaperä on tuottanut vehnäsatoa 1800-luvun loppupuolelta lähtien. Jokialue on myös tärkeä öljy- ja maakaasutuotannon keskus. Joen varrella Brittiläisessä Kolumbiassa on myös sahatavara-, selluloosa- ja paperitehtaita.
Peacen suistoalueesta tehtiin Ramsar-suojelualue vuonna 1982.
Aiheesta muualla

Kuvia tai muita tiedostoja aiheesta Peace Wikimedia Commonsissa
Paulo Lins

[lähde? ]
Paulo Lins Frankfurtin messuilla 2013.
Paulo Lins (s. 1958 Rio de Janeiro, Brasilia) on brasilialainen kirjailija.
Rio de Janeirossa syntynyt Lins muutti seitsemänvuotiaana Cidade de Deus (”Jumalan kaupunki”) -favelaan.[lähde? ]
Linsin romaanista Jumalan kaupunki (1997) on tehty maineeseen noussut elokuva Jumalan kaupunki (2002), jonka ohjasivat Fernando Meirelles ja Kátia Lund.[lähde? ]
Pacific Southwest Airlinesin lento 1771

| PSA:n lento 1771 |
| --- | --- |
 Onnettomuuskone Los Angelesin kansainvälisellä lentoasemalla vuonna 1986.
Yhteenveto
Päivämäärä:  7. joulukuuta 1987
Onnettomuustyyppi:  tahallinen maahansyöksy
 :  35°31′20″N, 120°51′25″W
Lähtöpaikka:   Los Angelesin kansainvälinen lentoasema, Los Angeles, Kalifornia, Yhdysvallat
Määränpää:   San Franciscon kansainvälinen lentoasema, San Mateo County, Kalifornia, Yhdysvallat
Kuolleita:  43
Loukkaantuneita:  0
Eloonjääneitä:  0
Lentokone
Konetyyppi:  British Aerospace 146-200A
Lentoyhtiö:  Pacific Southwest Airlines
Rekisteritunnus:  N350PS
Matkustajia:  38
Miehistöä:  5
Pacific Southwest Airlinesin lento 1771 tai PSA 1771 oli Pacific Southwest Airlines -lentoyhtiön sisäinen reittilento Yhdysvalloissa 7. joulukuuta 1987. Noin puoli tuntia lähdön jälkeen kone putosi maahan, ja kaikki koneessa olleet 38 matkustajaa ja viisi miehistön jäsentä kuolivat. Onnettomuuden syy oli konekaapparin aiheuttama tahallinen pudotus.
Lennon kulku

Aiemmin samana päivänä USAirin työntekijä, 35-vuotias David A. Burke, oli saanut potkut varastettuaan 69 Yhdysvaltain dollaria tämän ollessa taloudellisesti huonossa tilanteessa. Potkut hänelle antoi 48-vuotias Ray F. Thompson. Molemmat miehet nousivat samaan lentokoneeseen.
Burke oli tuonut koneeseen piilottamansa Smith & Wesson Model 29 .44 Magnum -revolverin. Kello 16.13 hän otti aseen ja tappoi Thompsonin; ohjaamon ääninauhurin mukaan matkustamosta kuului kaksi laukausta, jolloin miehistö teki hälytyksen. Lentoemäntä tuli ilmoittamaan ongelmasta, ja miehistön tiedustellessa ongelmaa, Burke tuli ohjaamoon sanoen "I'm the problem!" (Minä olen ongelma!) Tämän jälkeen ääninauhurista kuului vielä kolme laukausta, joilla Burke tappoi lentoemännän, perämiehen ja kapteenin. Tämän jälkeen hän käänsi koneen kohti maata. Matkustamosta kuuluneesta kuudennesta laukauksesta esitettiin teoria, että lennolla ollut PSA:n pääpilotti Douglas Arthur olisi pyrkinyt ohjaamoon. Kone putosi lopulta maahan noin 45° kulmassa.
Tutkinta

Tutkinnassa todettiin, että Burke pääsi aseen kanssa koneeseen, koska lentoyhtiöiden henkilökuntaan kuuluneet eivät siihen aikaan käyneet läpi turvatarkastusta. Burke toimi siivoojana ennen irtisanomista. Tämä käytäntö muutettiin välittömästi.
Peltonen (suksimerkki)

Peltosen maastohiihtosuksia
Peltonen on suomalainen suksien tuotemerkki. Peltonen-suksia valmistetaan Suomessa Peltonen Ski Oy:n Heinolan tehtaalla. Heinolassa valmistuu Peltosen suksia vuosittain 
23 000 ja 70 000 parin väliltä lumitilanteista riippuen. Tuotekehitys ja lähes kaikki sukset tehdään Heinolassa.
Peltonen-tuotemerkin on omistanut vuodesta 2002 lähtien Rapala VMC -konsernin Suomen jakeluyhtiö Normark. Vuonna 2005 Rapala hankki myös Peltonen Ski Oy:n osake-enemmistön.
Hartolassa sijaitseva tehdas on ollut saman perheen omistama vuodesta 1945. Suksitehdas asetettiin konkurssiin yhtiön omasta hakemuksesta vuonna 2002. Samaan aikaan Peltosen suksivoideyhtiö Redox jatkoi normaalisti. Konkurssin taustalla olivat tuotekehityksestä kertyneet velat sekä suksien menekin hiipuminen. Vuonna 2011 yhtiö muutti Hartolasta Heinolaan.
Aiheesta muualla

Peltonen
Normark
PerformanceSirkus

PerformanceSirkus on helsinkiläinen, vuonna 1996 näyttelijä-ohjaaja, teatteritaiteen maisteri Vesa-Petteri Asikaisen perustama monitaiteellinen ammattiteatteriryhmä, joka yhdistää esityksissään puhe- ja musiikkiteatteria, tanssia ja sirkustaidetta, tarjoten ainutlaatuista monitaiteellista teatteria, jollaista ei muualla Suomessa nähdä. Ainutlaatuisuus perustaa pohjansa poikkitaiteellisuuteen; eri taiteenlajeja sulavasti yhdistelevään ja yhteen nitovaan esitystaiteen genreen.
PerformanceSirkus on profiloitunut myös aktiiviseksi kiertueteatteriksi, joka on vaikuttanut esitystoiminnallaan sekä alueellisesti että valtakunnallisesti.
PerformanceSirkusyhdistys on teatterin, sirkusteatterin ja musiikin moniosaaja, joka on perustamisestaan lähtien vaikuttanut laaja-alaisesti, ainutlaatuisesti ja aktiivisesti näyttämötaiteen kentällä.
Lisäksi PerformanceSirkusyhdistys on tehnyt pitkäjänteistä taide- ja ympäristökasvatustyötä sekä verkostoitunut ja esiintynyt lukuisissa tapahtumissa myös kansainvälisesti.
PerformanceSirkusyhdistyksen osaamisessa yhdistyvät pedagoginen ammattitaito ja laaja kokemus useista monivuotisista kulttuuriyhteistyöhankkeista.
Teatterin toimintaa ovat vuosien varrella tukeneet mm. Helsingin kulttuurikeskus, Taiteen edistämiskeskus ja Opetus- ja kulttuuriministeriö.
PerformanceSirkuksen toimitilat sijaitsevat Kaapelitehtaalla Helsingissä.
PFK Liteks Lovetš

PFK Liteks Lovetš on jalkapalloseura, joka tulee Lovetšin kaupungista Bulgariasta. Seura on perustettu 1921, ja sen joukkue pelaa maan korkeimmalla sarjatasolla A Grupassa. Se pelaa kotiottelunsa 7 050 -paikkaisella Lovetšin kaupunginstadionilla.
Joukkue on voittanut maan pääsarjamestaruuden kolmesti ja cupin neljästi. Se on historian kolmas bulgarialainen joukkue, joka on päässyt pelaamaan eurokentille yhdessä TsSKA Sofian ja Levski Sofian kanssa. Joulukuussa 2015 Liteks suljettiin ulos Bulgarian liigasta pelaajien protestoitua erotuomaritoimintaa ja poistuttua kentältä kesken ottelun. Seura putoaa kauden jälkeen sarjaporrasta alemmas.
Meriitit

Bulgarian mestaruus (4): 1998, 1999, 2010, 2011
Hopeaa: 2002
Bulgarian cup (4): 2001, 2004, 2008, 2009
Hopeaa (3): 1999, 2003, 2007
Bulgarian supercup: 2010
Entisiä valmentajia

Krasimir Balăkov
Miodrag Ješić
Ljuboslav Penev
Ljupko Petrović
Itzhak Shum
Stanimir Stoilov
Hristo Stoitškov
Aiheesta muualla

Wikimedia Commonsissa on kuvia tai muita tiedostoja aiheesta .
Seuran virallinen kotisivusto (bulgariaksi, englanniksi)
Peltonukki

| Peltonukki |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Ericales
Heimo::  Esikkokasvit Primulaceae
Suku::  Nukit Androsace
Laji::  elongata
Kaksiosainen nimi
 Androsace elongata  L. 
Katso myös
   Peltonukki Wikispeciesissä   Peltonukki Commonsissa 
Infobox OKNimi-testi OK: 
Peltonukki (Androsace elongata) on nukkien sukuun kuuluva yksivuotinen esikkokasvi, jota esiintyy Euroopassa. Se on kuin ketonukki (Androsace septentrionalis), joka voi kasvaa 40 senttimetriä korkeaksi, mutta tavallisesti enintään kymmenen senttimetriä. Sen hennoista tiheäkarvaisista vanoista ainakin suuri osa kasvaa kaarevassa tai vaaka-asennossa. Lehdet kasvavat tiiviinä maanmyötäisenä ruusukkeena. Lehtilapojen muoto vaihtelee suikeasta kapeanpuikeaan, ja tyveltä ne ovat leveähköjä. Kukinto on harsu sarja, jonka tyvellä on kolmesta kahdeksaan millimetriä pitkiä tukilehtiä. Kukan teriö ja kota ovat lyhyempiä kuin verhiö, ja kota on niukkasiemeninen.
Aiheesta muualla

Kasviatlas 2022: Peltonukki (Androsace elongata)
Pohjolan kasvien pauloissa: Androsace elongata – peltonukki
ITIS: Androsace elongata (englanniksi)
United States Department of Agriculture (USDA): Androsace elongata (englanniksi)
Perfume (Britney Spearsin kappale)

| ”Perfume” Britney Spears |
| --- | --- | --- |

Singlen tiedot
 Albumilta: Britney Jean
 Äänitetty : 2013
 Julkaistu: 4. marraskuuta 2013
 Formaatti: digitaalinen
 Tuottaja(t): will.i.am, Chris Braide, Keith Harris
 Tyylilaji: pop balladi
 Kesto: 04.00
 Levy-yhtiö: RCA
Britney Spearsin muut singlet
| ”Work Bitch” 2013 | ”Perfume” 2013 |   |
"Perfume" on yhdysvaltalaisen pop-laulaja Britney Spearsin kappale ja hänen kahdeksannen studioalbuminsa Britney Jeanin toinen single. Kappaleen ovat kirjoittaneet Spears itse ja Sia Furler.
Solomon R. Guggenheim -museo

| Solomon R>  Guggenheim -museo |
| --- | --- |
 Solomon R. Guggenheim museo Fifth Avenuelta
Osoite:  1071 Fifth Ave.
Sijainti:   New York City
Rakennustyyppi:  museo
Valmistumisvuosi:  1959
Suunnittelija:  Frank Lloyd Wright
Omistaja:  Solomon R. Guggenheimin säätiö
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Solomon R. Guggenheim -museo (engl. Solomon R. Guggenheim Museum) on modernin ja nykytaiteen museo New Yorkin Upper East Sidellä Manhattanilla. Se on tunnetuin Solomon R. Guggenheimin säätiön ylläpitämistä museoista, ja sitä kutsutaan yleisesti Guggenheim-museoksi.
Museon vaiheita

| Guggenheim museo |
| --- | --- |

Tyyppi:  Taidemuseo, museorakennus, nähtävyys 
Sijainti:   New York City
Perustettu:  1937
Johtaja:  Richard Armstrong
Kotisivut:  www.guggenheim.org
Koordinaatit:  
 fiGuggenheim museo 
   
Solomon R. Guggenheim (1861-1949) hankki omaisuutensa kaivosalalla, ja eläkkeelle jäätyään hän keräsi merkittävän taidekokoelman. Vuonna 1937 hän perusti Solomon R. Guggenheimin säätiön taidekokoelman tueksi.
Museo avattiin vuonna 1939 aluksi nimellä Non-objektiivisen maalaustaiteen museo, jolloin se oli varsinkin varhaisten modernistien ja avantgardetaiteilijoiden, kuten Rudolf Bauerin, Hilla Rebayn, Wassily Kandinskyn ja Piet Mondrianin, taiteen esittelypaikka.
Vuonna 1959 valmistui arkkitehti Frank Lloyd Wrightin suunnittelema museorakennus Central Parkin reunaan Fifth Avenuelle. Rakennus tunnetaan sisätilojensa spiraalimaisista kävelyrampeista sekä ulkopuolen kaarevista, valkoisista muodoista, jotka poikkeavat jyrkästi ympäristön laatikkomaisista taloista.
Museo avasi sivutoimipisteen alemmalla Manhattanilla SoHossa vuonna 1992, mutta siitä kuitenkin luovuttiin kymmenen vuotta myöhemmin suurten kansainvälisten yhteistyökohteiden ilmaannuttua.
Vuonna 2009 Guggenheim New York saavutti kävijäennätyksen: 1,3 miljoonaa kävijää. Eräs suosittu näyttely oli Wassily Kandinskyn retrospektio.
Kokoelma

Guggenheimin museokokoelma koostuu useista erilaisista yksityiskokoelmista.
Keskeisin on Solomon R. Guggenheimin non-objektiivisen maalauksen kokoelma, joka perustuu uskoon puhtaan abstraktion henkisiin ulottuvuuksiin.
Guggenheimin veljentyttären Peggy Guggenheimin abstraktin ja surrealistisen maalauksen ja kuvanveiston kokoelma.
Justin K. Thannhauserin kokoelma impressionistisia, jälki-impressionistisia ja varhaismodernistisia mestariteoksia.
Kreivi Giuseppe Panza di Biumon omistuksessa oleva laaja eurooppalaista ja amerikkalaista minimalismia, jälkiminimalismia, ympäristö- ja käsitetaidetta sisältävä kokoelma.
Viimeisen 20 vuoden aikana kokoelmaa ovat kartuttaneet lahjoitukset Robert Mapplethorpe -säätiöltä, Bohen-säätiöltä sekä Berliinin Deutsche Bankin yhteistyössä Guggenheimin kanssa tehty nykytaiteen komissioiden sarja ja niistä erillään oleva Guggenheim Bilbaon hankintaohjelma. Kokoelma sijoittuu ajallisesti 1800-luvun lopusta nykyaikaan.
Toiminta > Näyttelyt 2009-2011

| 0 | 1 | 2 |
| --- | --- | --- |
|  2009 Anish Kapoor: Memory  Intervals: Kitty Kraus  Paired, Gold: Felix Gonzalez-Torres and Roni Horn  Kandinsky  Gabriele Münter and Vasily Kandinsky, 1902–14: A Life in Photographs  Learning By Doing  Frank Lloyd Wright: From Within Outward  The Sweeney Decade: Acquisitions at the 1959 Inaugural  A Year with Children 2009  Intervals  The Hugo Boss Prize 2008: Emily Jacir  The Third Mind: American Artists Contemplate Asia, 1860–1989  Noguchi: The Bollingen Journey 1949–1956  Expressionist Painting Before World War I  |  2010 Intervals: Ryan Gander  Chaos and Classicism: Art in France, Italy, and Germany, 1918–1936  The Geometry of Kandinsky and Malevich  Broken Forms: European Modernism from the Guggenheim Collection  Kenneth Noland, 1924–2010: A Tribute  A Year with Children 2010  Julie Mehretu: Grey Area  Haunted: Contemporary Photography/Video/Performance  Malevich in Focus: 1912–1922  Contemplating the Void: Interventions in the Guggenheim Museum  Tino Sehgal  Hilla Rebay: Art Educator  Paris and the Avant-Garde: Modern Masters from the Guggenheim Collection  |  2011 Maurizio Cattelan: All  Kandinsky's Painting with White Border  Intervals: Nicola López  The Deutsche Bank Series at the Guggenheim: Found in Translation  A Year with Children 2011  Lee Ufan: Marking Infinity  THE HUGO BOSS PRIZE 2010: Hans-Peter Feldmann  Intervals: Futurefarmers  The Great Upheaval: Modern Art from the Guggenheim Collection, 1910–1918  |